O αρχιτεκτονικός παράδεισος του Párisi Udvar Hotel άνοιξε τις πόρτες του στη Βουδαπέστη - GLOW.GR
Στο εντυπωσιακό εστιατόριο του ξενοδοχείου είναι εμφανής η '50s διάθεση
Το interior design του Párisi Udvar Hotel Budapest διακρίνεται από μπαρόκ μαξιμαλιστικά στοιχεία που κάνουν τη διαφορά
Τα δωμάτια του πολυτελούς ξενοδοχείου έχουν μίνιμαλ αέρα
Οι εντυπωσιακές μπουτίκ του Párisi Udvar Hotel Budapest
Το spa με τη φουτουριστική διακόσμηση θα σας μείνει αξέχαστο
Οι άνετοι χώροι χωρητικότητας 160 ατόμων που προορίζονται για meetings
Στο lobby του ξενοδοχείου συναντώνται στοιχεία του παρελθόντος με σύγχρονες λεπτομέρειες
Ο εντυπωσιακός γυάλινος θόλος στην οροφή του Párisi Udvar Hotel Budapest αποτελεί το σήμα-κατατεθέν του
Το πρόσφατα ανακαινισμένο πολυτελές ξενοδοχείο βρίσκεται ανάμεσα στα Top 3 της πρωτεύουσας
Ένας επίγειος παράδεισος αρχιτεκτονικής πολυτέλειας άνοιξε τις πόρτες του στην ουγγρική πρωτεύουσα, δίνοντας το έναυσμα στους λάτρεις της τέχνης και του interior design να το επισκεφτούν. Με γοτθικό ρυθμό και μπαρόκ διάθεση, το Párisi Udvar επιβεβαίωσε με τον καλύτερο τρόπο τα 4,5 έτη που χρειάστηκαν, προκειμένου να ολοκληρωθεί η προγραμματισμένη ανακαίνισή του.
Συνολικά, με 110 δωμάτια, 130 υπάλληλους και meeting rooms με χωρητικότητα 160 ατόμων, το υπερπολυτελές ξενοδοχείο αποτελεί σήμερα τη Νο1 αφορμή για να επιλέξετε τη ρομαντική Βουδαπέστη, ως τον επόμενο must-go προορισμό σας.
Το Párisi Udvar Hotel Budapest αποτελεί το next best thing στο χώρο του luxury τουρισμού, διατηρώντας τη φήμη που συνοδεύει τα ξενοδοχεία Hyatt, όπου και ανήκει. Μάλιστα, οι άνθρωποι της εταιρείας-κολοσσού δείχνουν μεγάλο ενδιαφέρον για τους αρχιτεκτονικούς θησαυρούς, που κρύβει το πολυτελές θέρετρο.
Όπως περιέγραψε ο γενικός διευθυντής του Párisi Udvar, Tamás Fazekas: «Στο ξενοδοχείο, θα ζήσετε μια one of a kind εμπειρία διαμονής. Για παράδειγμα, ο επισκέπτης έχει τη δυνατότητα να μείνει στη μεγαλύτερη σουίτα της Βουδαπέστης, η οποία βρίσκεται στον 6ο όροφο του ξενοδοχείου μας και περιλαμβάνει δύο τεράστιους ιδιωτικούς χώρους spa, τζακούζι στο roofgarden και σάουνα με πανοραμική θέα στον λόφο Gellért».
Τα café-bar-restaurants του πολυαναμενόμενου hotel παρέχουν all day long υπηρεσίες, οι οποίες είναι διαθέσιμες όχι μόνο για τους πελάτες του, αλλά και για όσους επιθυμούν απλά να το επισκεφτούν. Plus, οι λάτρεις του fitness μπορείτε να απολαύσετε μια ολοκληρωμένη επίσκεψη σ’ ένα καλά εξοπλισμένο γυμναστήριο ή αν έχετε επισκεφτεί την πόλη για δουλειές έχετε τη δυνατότητα να πραγματοποιήσετε ένα special gathering σε κάποιο από τα ευρύχωρα και φιλόξενα meeting rooms.
Το Párisi Udvar προστέθηκε στην Unbound Collection της Hyatt. Πρόκειται για μια παγκόσμια «συλλογή» από μοναδικά και ανεξάρτητα θέρετρα, η οποία εγκαινιάστηκε το 2016 και προωθεί μια ιδιαίτερη εμπειρία διαμονής. Ανάμεσα τους, συμπεριλαμβάνονται ιστορικά κτίρια, τα οποία μετατράπηκαν σε πολυτελή ξενοδοχεία ή ανεξάρτητα boutique hotels.
Οι εγκαταστάσεις του προκαλούν ένα αίσθημα μοναδικής ατμόσφαιρας, που συναντάει τις καταβολές της στο ένδοξο παρελθόν. Τα πλακάκια Zsolnay στον τοίχο, η πέτρα Villeroy & Boch στο πάτωμα, τα όμορφα γυάλινα παράθυρα της Miksa Roth και ο καταπληκτικός κρυστάλλινος γυάλινος θόλος του, διαμορφώνουν τον συνολικό χαρακτήρα του κτιρίου, ενώ τα δωμάτια και οι σουίτες διακρίνονται από μίνιμαλ φινέτσα. Χαρακτηριστικά, όπως φώτα ανίχνευσης της κίνησης και πολλά ακόμα, αποτελούν έκπληξη για τον επισκέπτη.
Το αρχικό οικοδόμημα χτίστηκε το 1817 και περιελάμβανε μια σειρά αρχιτεκτονικών λεπτομερειών, όπως μια εντυπωσιακή πρόσοψη, η οποία αποτελούταν από 250 κεραμικά κομμάτια. Επιπλέον, στο υπόγειο του κτιρίου βρέθηκε μια σήραγγα με σύγχρονο, κυκλικό ανελκυστήρα που λειτουργούσε ως πηγή νερού και υποστήριζε ολόκληρο το σύστημα κλιματισμού.
Το υπέροχο, ιστορικό μνημείο ολοκληρώθηκε το 1914 και διακοσμήθηκε με πολύτιμα υλικά. Τα πολύχρωμα κεραμίδια, τα μωσαϊκά από Murano και η εκπληκτική κρυστάλλινη οροφή luxfer-prizma ξυπνούν μαγικές μνήμες του παρελθόντος. Όλα τα δωμάτια και οι σουίτες είναι σχεδιασμένα με εκλεπτυσμένη κομψότητα, αναδεικνύοντας εκλεκτά και επιλεγμένα πλούσια υφάσματα, πολυτελή επίπλωση και εξαιρετικά αξεσουάρ, που σχηματίζουν ένα άψογο interior design. Ο πιο εξελιγμένος σύγχρονος σχεδιασμός σε συνδυασμό με την κομψότητα και το άγγιγμα του μαυριτανικού στιλ αντανακλούν την ομορφιά του περασμένου αιώνα. Το ξενοδοχείο αποτελεί μια πραγματικά μοναδική γωνία της Βουδαπέστης –γεγονός που το έκανε να συμπεριληφθεί στα τρία πιο όμορφα της πρωτεύουσας.
Ταξιδέψτε πίσω στον χρόνο με το Párisi Udvar Hotel Budapest, ένα ανακτορικό ξενοδοχείο όπου θα ζήσετε κάτι μοναδικό. Περιηγηθείτε στην gallery για περισσότερες φωτογραφίες!